Príloha

Sumarizácia požiadaviek SR

SR rokovala s Dánskym predsedníctvom a Európskou komisiou na úrovni hlavných vyjednávačov v Bruseli 4.11.2002. Cieľom stretnutia bolo vysvetliť si nejasnosti finančného rámca a metodiku jeho uplatňovania, predložiť požiadavky SR do záverečného kola rokovaní o finančných otázkach zostávajúcich 2 kapitol. 

Sumarizácia prioritných oblastí SR pre záverečné rokovania:

·	prostriedky vyčlenené na rozšírenie v Agende 2000 vo výške 42,59 mld. eur by mali byť plne využité pre tento účel. Prostriedky v objeme 2,5 mld. eur zo štrukturálnych fondov by mali byť použité flexibilne v rámci rozširovania, napr. na priame platby, rozvoj vidieka, kompenzácie atď.

Poľnohospodárstvo

·	skrátenie prechodného obdobia pre priame platby poľnohospodárom v nových Č	K; 
·	požiadavky na úpravu kvót v 4 prioritných oblastiach: mlieko (1 200 mil. litrov), izoglukóza (50 000 t), kravy bez trhovej produkcie mlieka (39 708 ks), kozy (30 758 ks) a na ďalšie 3 položky: ľan (473 t na dlhé vlákno), tabak (2 300 t) a plodiny na ornej pôde (1 017 674 ha + 30 000 ha na olejové semená a rastliny); 
·	úprava referenčných období na roky 1997 – 2001;
·	požiadavka na objasnenie mechanizmu znižovania priamych platieb pre terajšie ČK po roku 2007;
·	požiadavka na navýšenie prostriedkov pre rozvoj vidieka (znevýhodnené oblasti, agroenviroment, samozásobiteľské farmy, technická asistencia a zalesňovanie).

Finančné a rozpočtové opatrenia

·	požiadavka na rozdelenie preddavkových platieb vo výške 16% v súlade s acquis na 2 roky v pomere 6/10%;
·	uplatnenie mechanizmu na postupné zvyšovanie platieb z vlastných zdrojov do rozpočtu EÚ (phasing-in) na obdobie dokiaľ nedosiahne SR plnú úroveň priamych platieb (direct payment correction);
·	prehodnotiť predvstupovú pomoc v roku 2003 na báze skutočného toku finančných prostriedkov;
·	požiadavka na vysvetlenie otázky financovania rabatu Veľkej Británie v roku 2004;
·	zohľadnenie krehkej rozpočtovej situácie v prvých rokoch členstva, najmä v roku 2004.

Ostatné otázky

·	požiadavka o potvrdenie pripravenosti EÚ financovať odstavenie AE V1 v Jaslovských Bohuniciach aj po roku 2006; 
·	požiadavka špecifikovať mechanizmus na zavedenie ochranných opatrení a potrebu limitovania ich trvania;
·	požiadavka o výnimku používania zníženej sadzby DPH pre poskytovanie medzinárodných služieb v osobnej doprave;
·	požiadavka o stanovenie presného termínu rozšírenia EÚ;
·	nábor pracovníkov zo SR pre inštitúcie EÚ.